**TÉZY**

**k návrhu opatrenia Národnej banky Slovenska z XX 2024 č. X/2024, ktorým sa** **ustanovujú kritériá na posúdenie vedomostí a schopností fyzických osôb poskytujúcich poradenstvo alebo informácie o kryptoaktívach alebo služby kryptoaktív v mene poskytovateľa služieb kryptoaktív**

Národná banka Slovenska podľa § 4 ods. 2 zákona č. XX /2024 Z. z. o niektorých povinnostiach a oprávneniach v oblasti kryptoaktív a o zmene a doplnení niektorých zákonov plánuje vydať opatrenie.

Opatrenie bude v súlade s čl. 81 ods. 7 nariadenie Európskeho parlamentu a Rady (EÚ) 2023/1114 o trhoch s kryptoaktívami a o zmene nariadení (EÚ) č. 1093/2010 a (EÚ) č. 1095/2010 a smerníc 2013/36/EÚ a (EÚ) 2019/1937 v platnom znení upravovať kritériá na posúdenie vedomostí a schopností fyzických osôb poskytujúcich poradenstvo, informácie o kryptoaktívach alebo služby kryptoaktív v mene poskytovateľa služieb kryptoaktív. Opatrenie bude upravovať aj spôsob preukazovania splnenia kritérií poskytovateľmi služieb kryptoaktív.

Kritéria na posúdenie vedomostí a schopností fyzických osôb budú zahŕňať aspoň

1. znalosti právnej úpravy poskytovania služieb kryptoaktív,
2. znalosti o štruktúre, subjektoch a fungovaní trhu s kryptoaktívami,
3. znalosti o rizikách spojených s investovaním a využívaním kryptoaktív,
4. schopnosť poskytnúť klientovi zrozumiteľné informácie o ponúkaných kryptoaktívach a službách kryptoaktív,
5. schopnosť poskytnúť klientovi vhodné odporúčanie ohľadom ponúkaných kryptoaktívach a služieb kryptoaktív.

Opatrenie sa vydá vo Vestníku Národnej banky Slovenska a v Zbierke zákonov sa vyhlási oznámením o jeho vydaní.